Foto: Vahid Salemi / AP Eron mudofaa vaziri Amir Hotamiy agarda Isroil harbiy-dengiz kuchlari Eronning dengiz yo‘li orqali neft savdosini to‘xtatishga urinadigan bo‘lsa, bu davlatga keskin javob qaytarilishiga va’da berdi. Hotamiy Isroilning bunday harakatlari "talonchilik" va "xalqaro xavfsizlikka tahdid" deb baholanishini aytdi. "Agar bunday holat yuz bersa, Eron keskin javob qaytaradi", - dedi vazir. Dengizda Eron tankerlarini to‘sish haqida 6 mart kuni Isroil bosh vaziri va mudofaa vaziri Binyamin Netanyaxu aytgandi. Uning qayd etishicha, "Eron dengiz yo‘li bilan neft kontrabandasi savdosini amalga oshirish orqali o‘ziga qarshi joriy etilgan sanksiyalarni chetlab o‘tishga urinmoqda".